כריסטיאן מוסקרה

כריסטיאן אנדריי מוסקרה איברגואן (בספרדית: Cristhian Andrey Mosquera Ibargüen; נולד ב-27 ביוני 2004 באליקנטה שבספרד) הוא כדורגלן ספרדי המשחק בעמדת הבלם בארסנל מהפרמייר ליג.

 ראשית חייו 
מוסקרה נולד באליקנטה שבספרד להורים קולומביאנים. בילדותו שיחק כדורסל ובהמשך קטרגל. הוא החל לשחק כדורגל במחלקת הנוער של קרולינאס, ובהמשך עבר למחלקת הנוער של הרקולס.

 קריירת מועדונים 
בשנת 2016 הצטרף מוסקרה למחלקת הנוער של ולנסיה. ב-22 באוגוסט 2020, בעת ששיחק בקבוצת הנוער של המועדון, חידש את חוזהו במועדון עד לשנת 2023. בשנת 2021 החל לשחק בקבוצת המילואים של המועדון.

לאחר שישב על ספסל הקבוצה הראשונה במשך מספר משחקים, ב-16 בינואר 2022 ערך את הופעת הבכורה שלו בקבוצה הראשונה, בניצחון 0–1 על אתלטיקו בלארס במסגרת שלב שמינית הגמר של גביע המלך הספרדי לעונת . זמן קצר לאחר מכן האריך את חוזהו במועדון עד לשנת 2025, וב-19 בינואר ערך את הופעת הבכורה שלו בלה ליגה, בתיקו 1-1 נגד סביליה במסגרת המחזור ה-21 לעונת 2021/2022.

בעונת 2023/2024 החל לשחק בקבוצה הראשונה של המועדון באופן קבוע. ב-9 בפברואר 2025 הבקיע את שער הבכורה שלו במועדון, בניצחון 0–2 על לגנס במסגרת המחזור ה-23 בליגה לעונת 2024/2025.

ב-24 ביולי 2025 חתם מוסקרה על חוזה בארסנל מהפרמייר ליג.  לאחר ששותף במספר משחקים במסגרת משחקי קדם העונה. ב-23 באוגוסט 2025 ערך מוסקרה הופעת בכורה במשחק רשמי במדי ארסנל בניצחון 5–0 על לידס יונייטד.

 קריירה בין-לאומית 
מוסקרה שיחק בנבחרות הצעירות של ספרד. בשל שורשיו הקולומביאנים, הוא זכאי לייצג גם את נבחרת קולומביה, פרט לנבחרת ספרד.

מוסקרה נכלל בסגל הנבחרת האולימפית של ספרד לטורניר הכדורגל באולימפיאדת פריז (2024), וערך הופעה אחת בטורניר, בו זכתה נבחרתו במדליית זהב.

הוא נכלל בסגל נבחרת ספרד עד גיל 21 לטורניר אליפות אירופה עד גיל 21 בשנת 2025, וערך שלוש הופעות בטורניר.

 סטטיסטיקות קריירה 

 מועדונים 
מעודכן ל-26 בנובמבר 2025
מועדוןעונהליגהגביעגביע הליגהאירופהסה"כליגההופעותשעריםהופעותשעריםהופעותשעריםהופעותשעריםהופעותשעריםולנסיה2021/2022לה ליגה6010——702022/20233010——402023/202436020——3802024/202537140——411סה"כ82180——901ארסנל2025/2026הפרמייר ליג80002040140סה"כ80002040140סה"כ קריירה9018020401041

 תארים 
הנבחרת האולימפית של ספרד
 מדליית זהב במשחקים האולימפיים (1): פריז 2024

 קישורים חיצוניים 

 הערות שוליים 

קטגוריה:כדורגלנים ספרדים
קטגוריה:בלמי כדורגל ספרדים
קטגוריה:כדורגלני ולנסיה
קטגוריה:כדורגלני ארסנל
קטגוריה:כדורגלנים ספרדים באולימפיאדת פריז (2024)
קטגוריה:אלופים אולימפיים ספרדים: כדורגל
קטגוריה:ספרדים שנולדו ב-2004